Tänavusel Touril teise individuaalse esikoha võtnud Hushovd edestas kaasmaalast Edvald Boasson Hagenit (Sky)  ja meeskonnakaaslas Ryder Hesjedali.    Üldarvestuse seisukohalt toimusid 163 km pikkuse etapi olulisimad sündmused viimasel 20 kilomeetril, kui tiitlikaitsja Alberto Contador (Saxo Bank) ründas ja koos viie konkurendiga grupi eest minema pääses.    Koos Contadoriga tegi selles grupikeses suurepärast tööd ka Cadel Evans (BMC), kellel õnnestuski lõpuks hispaanlane selja taha ja 4.23 kaotusega 11. koht saada. Contador ja Samuel Sanchez (Euskaltel-Eskadi) kaotasid Evansile omakorda kolm  sekundit.    Suurem grupp, kus olid nii üldliider Thomas Vöckler (Europcar), Taaramäe kui valge särgi kandja Rigoberto Uran (Sky) jõudis finišisse 4.44 pärast võitjat ja jagas kohad 14.-27.